রাঙ্গামাটির দুর্গম লংগদু উপজেলার একটি ইটভাটা থেকে রোববার ভোররাতে শিকলবাঁধা অবস্থায় ১১ শ্রমিককে উদ্ধারের পর হেফাজতে নিয়েছে পুলিশ। উদ্ধারকৃত শ্রমিকরা হলো- মাধব সরকার, শফিকুল ইসলাম, বলরাম সরকার, মনিরুল ইসলাম, মো. বাবুল হোসেন, মাহবুব হোসেন, তোফাজ্জল হোসেন, মশিউর রহমান, মো. জামাল হোসেন, মো. খোকন, মো. সাইদুল ইসলাম। এদের মধ্যে ৩জন যশোরের ও ৮জন সাতক্ষীরার। দণ্ডবিধি ৩৪৪/৩০৩/৫০৬ ধারায় লংগদু থানায় মামলা হয়েছে।  জানা গেছে, মালিক মো. শাহজাহান ২ মাস আগে ইটভাটার কাজের জন্য সাতক্ষীরা ও যশোর এলাকা থেকে ২৭ জন শ্রমিক আনেন। শ্রমিক সরদার জালালউদ্দিনকে মজুরি বাবদ ৭ লাখ টাকা অগ্রিম প্রদান  করেন তিনি। এরপর সরদার শ্রমিকদের না জানিয়ে টাকা নিয়ে পালিয়ে যান। এরপর থেকে মালিক অমানুষিক নির্যাতনের মাধ্যমে ওই ২৭ শ্রমিককে দিয়েই প্রদত্ত টাকা উসুলে ভাটার কাজ আদায় শুরু করেন। তারা যাতে পালাতে না পারে সেজন্য পাহারা বসান। তবে প্রাণ বাঁচাতে পাহারা ফাঁকি দিয়ে কয়েকজন পালিয়ে গেলে মালিক বাকি ১৮ শ্রমিককে দিনের কাজ শেষে পরদিনের কাজ শুরুর আগ পর্যন্ত শিকল দিয়ে বেঁধে রাখার হুকুম দেন। এভাবে গত ১ মাস চলার পর পুলিশ খবর পেয়ে আজ তাদের উদ্ধার করে। আটককৃতদের মধ্যে মো. জামাল হোসেন পলাতক শ্রমিক সরদারের সহোদর বলে জানা গেছে।  লংগদু থানার ভারপ্রাপ্ত কর্মকর্তা বেলায়েত হোসেন জানান, এ ব্যাপারে দণ্ডবিধি ৩৪৪/৩০৩/৫০৬ ধারায় মামলা হয়েছে। ইটভাটার মালিক মোহাম্মদ শাহজাহানকে গ্রেফতারের চেষ্টা করা হচ্ছে। তবে বর্তমানে তিনি পলাতক রয়েছেন।    জাহেলী যুগে কৃতদাস প্রথা ছিলো। তখন শ্রমিকদের টাকার বিনিময়ে কিনে নিয়ে মালিকেরা অমানুষিক পরিশ্রম করতো এবং নির্যাতন চালাতো। এখন কি আবার নব্য জাহেলিয়াত শুরু হলো?      সূত্র-